17 Mo kgaolong ya 10, ngwana o bodiwa jaana fa go tlhalosiwa baengele ba ba boikepo ba ba neng ba tla go nna le bana le basadi ba mo lefatsheng: “Ke eng se o se itseng ka go kopanela dikobo?” Buka eno e araba ka tsela e e motlhofo le e e nang le seriti. Moragonyana, kgaolo ya 32 e tlhalosa kafa bana ba ka sirelediwang ka teng mo bathong ba ba tlhakanelang dikobo le bana. Go ile ga amogelwa makwalo a le mantsi a a tlhalosang gore thuto e e ntseng jalo e botlhokwa thata. Motsadi mongwe o ile a re: “Beke e e fetileng fa ke ne ke isitse morwaake Javan kwa ngakeng ya malwetse a bana, ngaka e ne ya mpotsa gore a ke tlotlile le ene ka tsela e e siameng ya go dirisa dirwe tsa tsalo. Ngaka e ne ya kgatlhwa ke go utlwa gore ke ne ke tlotlile le morwaake ka kgang eno ke dirisa buka eno e ntšha.”